रविवार को ऑस्ट्रेलिया के चैनल 10 पर प्रसारित एक टीवी इंटरव्यू में थोर्पे ने अपने लैंगिक झुकाव की चर्चा की.उन्होंने ब्रितानी पत्रकार सर माइकल पार्किंसन से कहा, "मैंने इस बारे में लंबे समय तक सोचा है. मैं इतरलिंगी नहीं हूं." इस भावुक इंटरव्यू में थोर्प ने कहा कि वो बीते एक पखवाड़े में ही अपने दोस्तों से अपने लैंगिक झुकाव के बारे में बात करने में सहज हो पाए हैं.उन्होंने कहा, "मैं पिछले कुछ समय से अपनी लैंगिकता के बारे में बात करना चाहता था लेकिन नहीं कर पाया, मुझे लगता था कि मैं नहीं कर पाऊंगा."थोर्पे ने ओलंपिक खेलों में रिकॉर्ड नौ पदक जीते हैं. उनके नाम तैराकी के कई विश्व रिकॉर्ड हैं.साल 2006 में उन्होंने 24 साल की उम्र में तैराकी से संन्यास ले लिया था.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और



 ट्विटर पर भी फ़ॉलो कर सकते हैं.)